**RESOLUCIÓ de xx de xxxxxx de 2024 de la Secretaria Autonòmica d'Educació, per la qual es convoca concurs de mèrits** **per a la provisió durant un curs, en règim de comissió de servicis, de places de mentories digitals per a l'acompanyament i suport del Pla Digital de Centre i de la Capacitació d'Aules Digitals Interactives de la Comunitat Valenciana, dins dels programes #CompDigEdu i #EcoDigEdu.**

La Resolució de 21 de juliol de 2022, de la Secretaria d'Estat d'Educació, per la qual es publica l'Acord de la Conferència Sectorial d'Educació de 23 de juny de 2022, pel qual s'aprova la proposta de distribució territorial dels crèdits destinats al Programa de cooperació territorial per a la millora de la competència digital educativa #CompDigEdu, en l'exercici pressupostari 2022, en el marc del component 19 «Pla Nacional de Capacitats Digitals» del Mecanisme de Recuperació i Resiliència, establixen l'instrument financer Next Generation EU, aprovat en 2020 pel Consell Europeu. Este mecanisme inclou, com a element central, un Mecanisme per a la Recuperació i la Resiliència (MRR) la finalitat de la qual és donar suport a la inversió i les reformes en els Estats membres per a aconseguir una recuperació sostenible i resilient, al mateix temps que es promouen les prioritats ecològiques i digitals de la Unió.

En esta, es modifiquen alguns aspectes de la Resolució de 21 de juliol de 2021 de la Conferència Sectorial d'Educació (BOE del 23 de setembre).

En estes resolucions s'establixen els objectius finals del programa de cooperació territorial per a la millora de la competència digital educativa #CompDigEdu (C19.I02.P09), dotat amb 30.371.077€ per a la Comunitat Valenciana, que han de subscriure totes les administracions educatives (MEFP i Administracions educatives en les CCAA):

– Aconseguir que tots els centres disposen d'un Pla Digital integrat en el seu Projecte Educatiu que estructure les estratègies organitzatives i acadèmiques empreses de manera col·lectiva per a la transformació del centre en una organització educativa digitalment competent.

– Facilitar que el professorat acredite el desenvolupament de la seua competència digital a través d'activitats formatives certificades.

– Acreditar el grau de competència digital del professorat.

En la Resolució de 10 de setembre de 2021, de la Secretaria d'Estat d'Educació, es publica l'Acord de la Conferència Sectorial d'Educació de 21 de juliol de 2021, pel qual s'aprova la proposta de distribució territorial i els criteris de repartiment dels crèdits gestionats per Comunitats Autònomes destinats al Programa per a la digitalització del sistema educatiu, en l'exercici pressupostari 2021, en el marc del component 19 «Pla Nacional de Capacitats Digitals» del Mecanisme de Recuperació i Resiliència.

Amb el Programa #EcoDigEdu (C19.I02.P10), dotat amb 1.980.496€ per a la Comunitat Valenciana, s'amplien les actuacions orientades a la disponibilitat de mitjans digitals per a l'ensenyament i l'aprenentatge, per a reduir la bretxa digital en l'alumnat, per a millorar les dotacions digitals de les aules dels centres educatius i proporcionar capacitació tècnica als docents.

Entre els objectius del programa, destaquen:

* Proporcionar una capacitació tècnica adequada dirigida al professorat que els permeta conéixer i familiaritzar-se amb el funcionament de les dotacions tecnològiques que es reben en el seu centre educatiu.
* Reduir les bretxes digitals d'ús i accés, per a promoure la igualtat d'oportunitats en l'educació.
* Facilitar el desenvolupament de les tasques diàries d'ensenyament i aprenentatge des de qualsevol ubicació, atenent situacions d'ensenyament presencial, a distància i mixta

En la Resolució de 19 de desembre de 2023, de la Secretaria d'Estat d'Educació, es publica l'Acord de la Conferència Sectorial d'Educació de 13 de desembre de 2023, pel qual s'aprova la proposta d'ampliació del termini d'execució dels crèdits gestionats per Comunitats Autònomes destinats al Programa de cooperació territorial per a la millora de la competència digital educativa #CompDigEdu (C19.I02.P09), en el marc del component 19 «Pla nacional de capacitats digitals» del Mecanisme de Recuperació i Resiliència.

La Correcció d'errors de l'Acord de 12 de març de 2024, del Consell, per la qual s'autoritza la incorporació de crèdits de l'exercici 2023 a 2024, procedents del Pla de recuperació, transformació i resiliència finançat pel Mecanisme Europeu de Recuperació i Resiliència, per import total d'1.039.717.938,09 euros, establix els límits pressupostaris.

El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic i la Llei 4/2021, de 16 d'abril, de la Funció Pública, establixen els principis d'igualtat, mèrit, capacitat i publicitat en l'accés i en la promoció professional.

Segons el que s'establix en la normativa esmentada i per a poder proveir les vacants que s'especifiquen en l'annex I, la Secretaria Autonòmica d'Educació, fent ús de les funcions que li atribuïx el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació desenvolupat en l'Orde 9/2024 de 25 d'abril de la mateixa Conselleria, ha disposat convocar procediment de provisió de llocs, d'acord amb les bases següents:

**Primera. Requisits de participació**

Estos requisits generals hauran de reunir-se en la data de finalització del termini de presentació de sol·licituds de participació i mantindre's durant tot el procediment i fins a la resolució definitiva del concurs.

1. Personal funcionari de carrera en servici actiu, pertanyents als cossos docents recollits en la Disposició addicional sèptima de la Llei orgànica 2/2006, de 3 de maig, d'Educació.
2. Tindre destí provisional o definitiu en un centre educatiu públic no universitari o en els servicis de suport als mateixos situats en l'àmbit territorial de la Comunitat Valenciana.
3. Acreditar un mínim de 5 anys com a funcionari docent.

**Segona. Funcions de les mentories digitals** del Programa #CompDigEdu (C19.I02.P09) i del Programa #EcoDigEdu (C19.I02.P10)

Col·laborar en la implementació i avaluació dels Plans Digitals de Centre.

* Assessorar, acompanyar i formar en l'ús de les Aules Digitals Interactives, elements tecnològics o ferramentes de gestió digital.
* Assessorar i participar en la formació de la competència digital docent, seguint les directrius de la Subdirecció General de Formació del Professorat.
* Participar en accions de millora de la competència digital docent que l'administració planifique i organitze.
* Realitzar i gestionar una avaluació de la competència digital dels centres educatius i dels seus docents, prenent accions proactives per a millora dels indicadors.
* Col·laborar en la recopilació de recursos digitals obtinguts en els diferents plans de formació realitzats en els centres educatius dins del PAF.
* Aquelles altres funcions que determine la Subdirecció General de Formació del Professorat o la Secretaria Autonòmica.

**Tercera. Funcions de la persona coordinadora de tots dos programes**

1. Coordinar el desenvolupament de tots dos projectes dins del marc temporal establit per a això.
2. Dissenyar i planificar els processos i accions a implementar atesos els objectius i fites d’ambdós programes.
3. Gestionar i supervisar les funcions definides per als equips de mentories d’ambdós programes.
4. Elaborar els informes pertinents que presenten i justifiquen el desenvolupament, implementació i avaluació dels resultats obtinguts de tots dos programes.
5. Participar en accions de millora de la competència digital docent que l'administració planifique i organitze relacionades amb el desenvolupament de tots dos programes.
6. Aquelles altres funcions que determine la Direcció General competent.

**Quinta. Règim de dedicació**

1. En aplicació de l'article 3 de l'Orde 64/2012, de 26 d'octubre, de la Conselleria d'Educació, Formació i Ocupació, per la qual es desenvolupa el Decret 231/1997, de 2 de setembre, pel qual es regula la creació, estructura i funcionament dels Centres de Formació, Innovació i Recursos Educatius de la Comunitat Valenciana i tenint en consideració les peculiaritats de les funcions que exercixen, el règim de dedicació de l'horari del personal docent en els CEFIRE és de 37 hores i 30 minuts setmanals. 30 hores es dediquen a les funcions generals dels centres de formació, així com a les pròpies de l'assessoria o direcció de CEFIRE, i les 7 hores i 30 minuts restants es distribuïxen de manera flexible, adaptant-se a les necessitats de la seu, en tasques com atenció als centres educatius, preparació de materials i actualització de l'assessoria.
2. Les mentories hauran de firmar una clàusula especial en la qual hauran de proporcionar la seua conformitat amb els principis PRTR segons l'Orde HFP/1030/2021 de 29 de setembre, emplenant la documentació i certificacions que es puguen exigir a este efecte.

**Sexta. Adscripció**

1. Els candidats o candidates seleccionats seran destinats al lloc obtingut, en règim de comissió de servici.
2. El nomenament serà de l'1 de setembre de 2024 al 31 d'agost de 2025.
3. El personal docent ocuparà les places d'assessoria de CEFIRE.

**Sèptima. Termini de sol·licitud**

1. El termini de presentació de sol·licituds i documents serà de deu dies hàbils a comptar des de l'endemà de la publicació d'esta resolució en el Diari Oficial de la Generalitat Valenciana. Durant este termini podrà desistir-se de la sol·licitud presentada.
2. Conclòs el termini de presentació de sol·licituds, no es tindrà en compte cap sol·licitud ni modificació d'esta, ni documentació referida als mèrits aportats, ni renúncies a la participació.

**Octava. Sol·licitud de participació. Aportació de mèrits**

1. Per a participar en el procés de selecció, les persones aspirants hauran d'emplenar la sol·licitud de participació en el formulari habilitat en OVIDOC per a esta convocatòria. La sol·licitud de participació en este procediment i l'aportació de documentació es realitzarà només telemàticament. Segons està previst en l'article 14.2, apartat e, de la Llei 39/2015, d'1 d'octubre, del procediment administratiu comú de les administracions públiques, no serà vàlida la presentació de la sol·licitud ni dels documents per mitjans no electrònics.

1. L'ús dels mitjans telemàtics per a participar en el procediment comporta el consentiment de la persona sol·licitant al tractament de les seues dades personals necessàries per a la tramitació del procés, segons la normativa vigent.
2. Les dades personals recollides mitjançant esta sol·licitud seran tractades de manera confidencial. La finalitat del tractament és el compliment del que es disposa en la present convocatòria de procediment de provisió de llocs, en compliment del que es disposa en l'article 13 del Reglament General de Protecció de Dades (Reglament (UE) 2016/679 del Parlament Europeu i del Consell, de 27.04.2016). La responsable del tractament de la informació és la Sotssecretaria de la Conselleria d'Educació, Universitats i Ocupació.
3. Tots els documents aportats es remetran segons el que s'establix en el punt 2 de l'article 14 i en l'article 28 de la Llei 39/2015, d'1 d'octubre, del procediment administratiu comú de les administracions públiques, modificada per la Llei orgànica 3/2018, de 5 de desembre. L'aportació es farà a través de mitjans electrònics i no s'hauran de presentar els originals, excepte quan l'Administració ho requerisca específicament. El personal participant es responsabilitzarà de la veracitat dels documents que presenten.
4. Cap dada omesa o consignada erròniament per la persona interessada podrà ser invocada per esta a l'efecte de futures reclamacions, ni es podran considerar lesionats els seus interessos i drets per este motiu.
5. Tots els mèrits assenyalats en l'annex III d'esta resolució que s'al·leguen, hauran d'haver-se adquirit i registrat en la data de finalització del termini de presentació de sol·licituds.
6. No es consideraran els mèrits al·legats i no justificats documentalment. L'acreditació de la formació de les persones aspirants que estiga inscrita en el registre de Formació Permanent del Professorat serà substituïda d'ofici per un extracte d'esta expedit per la Subdirecció General de Formació del Professorat.
7. L'Administració podrà requerir a les persones interessades en qualsevol moment perquè justifiquen els mèrits sobre els quals es plantegen dubtes o reclamacions.
8. Les persones aspirants podran presentar la seua sol·licitud en OVIDOC per a les mentories relacionades en l'annex I i/o per a les de l'annex II. Es podran sol·licitar, per orde de preferència, fins a 3 destins per a cadascuna de les mentories.
9. El termini de presentació de sol·licituds serà de cinc dies hàbils a comptar des de l'endemà de la publicació d'esta convocatòria en el Diari Oficial de la Generalitat Valenciana.

**Novena. Òrgans de selecció i valoració**

1. Per a portar a efecte la comprovació i valoració de mèrits en les diferents fases del concurs i la proposta de selecció, es constituirà una comissió de selecció, així com tantes comissions de valoració de mèrits com resulten necessàries en funció del nombre de participants.
2. La comissió de selecció estarà formada per un president i cinc vocals nomenats per la directora general de Personal. La seua composició serà la següent:

* Presidència: la persona que ostente el càrrec de SDGFP o persona en qui delegue.
* Vocals: la persona que ostente el càrrec de prefectura de Servici de Gestió i Planificació de la Formació Permanent del Professorat, una prefectura de secció de la Subdirecció, una direcció d'un CEFIRE, una assessoria del CEFIRE de l’àmbit de la competència digital, una persona de la IGE i un/a tècnic/a de la SDGFP que actuarà com a secretari/ària, amb veu, però sense vot.

Per cada membre de la Comissió es nomenarà suplent.

1. La composició de la comissió de selecció es publicarà en la pàgina web de la Conselleria d'Educació, Universitats i Ocupació, i estarà subjecta a les causes d'abstenció i recusació establides en els articles 23 i 24 de la Llei 40/2015, d'1 d'octubre, de Règim Jurídic del Sector Públic.
2. Per a la constitució i el funcionament de la Comissió serà imprescindible la presència de tres dels seus membres, entre els quals han d'estar la presidència i la secretaria.
3. Funcions de la comissió de selecció:
4. Determinar les persones aspirants que reunixen els requisits de participació.
5. Resoldre les incidències que pogueren sorgir en el procés d'esta convocatòria.
6. Elevar a la directora general de Personal Docent la proposta de comissió de servicis de les candidatures seleccionades, així com la seua adscripció a la corresponent plaça.

**Dècima. Procediment de selecció de les persones mentores**

1. Una vegada presentada la documentació, es procedirà a la seua valoració per la comissió, podent comptar amb experts.
2. La comissió de selecció aprovarà i publicarà la relació provisional de persones aspirants admeses i excloses amb les puntuacions provisionals d'esta fase i la causa d'exclusió, si és el cas, en la pàgina web de la Subdirecció General Formació del Professorat <http://www.ceice.gva.es/va/web/formacion-profesorado>. Es disposarà d'un termini de cinc dies naturals per a presentar al·legacions a partir de l'endemà de la seua publicació, pel mateix procediment telemàtic al de la convocatòria.
3. Finalitzada esta fase, amb una antelació mínima de deu dies naturals, es publicarà en la pàgina web la resolució definitiva de persones aspirants admeses i excloses, així com les puntuacions definitives.
4. Posteriorment, las persones aspirants admeses seran convocades a una entrevista a través de la pàgina web de la Subdirecció General Formació del Professorat <http://www.ceice.gva.es/va/web/formacion-profesorado>. El fet de no presentar-se implicarà el desistiment del procés.
5. Finalitzada la segona fase, es publicarà la relació definitiva de persones aspirants seleccionades en la pàgina web de la Subdirecció General Formació del Professorat <http://www.ceice.gva.es/va/web/formacion-profesorado>.

**Onzena. Selecció de la persona coordinadora de les mentories digitals**

1. El procediment de selecció de la persona coordinadora de tots dos programes serà de lliure designació per la Direcció General de Personal Docent, complint amb els requisits establits per a exercir les funcions anteriorment detallades.

**Dotzena. Resolució de la convocatòria**

1. La proposta d'assignació a cada plaça haurà de recaure sobre el candidat o candidata que haja superat el concurs i que haja obtingut major puntuació en el lloc sol·licitat. Els llocs s'assignaran segons l'orde de prioritat especificat en la instància de participació, sempre que no hagen sigut assignats a una altra persona aspirant amb puntuació final superior.
2. En cas d'empat, este es resoldrà atenent:
3. Major puntuació en la fase de selecció.
4. Major puntuació obtinguda en la fase d'entrevista.
5. Finalitzat el procés, la persona que ostente la presidència de la comissió de selecció elevarà la proposta de resolució del concurs, que contindrà la relació de personal seleccionat, amb indicació dels llocs adjudicats i les puntuacions definitives obtingudes, a la directora general de Personal Docent, qui dictarà resolució, que serà publicada en el Diari Oficial de la Generalitat Valenciana.

**Tretzena. Renúncies**

Una vegada formulada la proposta de nomenament, no s'admetrà la renúncia a la plaça assignada.

**Catorzena. Formació inicial de les persones aspirants seleccionades**

Les persones aspirants seleccionades per a ocupar una plaça de mentoria realitzaran, durant el mes de juliol de 2024, la formació inicial obligatòria que dissenye sobre este tema la Subdirecció General de Formació del Professorat.

**Quinzena. Valoració de les funcions de les mentories**

La Subdirecció General de Formació del Professorat establirà els indicadors amb els quals valoraran les funcions dels qui ocupen les places d'assessories de CEFIRE dedicades a la mentorització. Entre estos, haurà de constar, obligatòriament, que el mentor o mentora, coneix que esta convocatòria és finançada amb fons Next Generation EU.

**Setzena.  Absència de candidatures**

Les places que no s'hagen cobert en esta convocatòria per absència de candidatures o perquè les persones aspirants no hagen superat el procediment de selecció**,** podran ser adjudicades mitjançant comissió de servicis per un període d'un curs de duració.

**Dessetena. Producció d'efectes**

Esta Resolució produirà efectes l'endemà de la seua publicació en el Diari Oficial de la Generalitat Valenciana.

Segons el que s'establix en els articles 112.1, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques i 10,14 i 46 de la Llei 29/1998, de 13 de juliol, Reguladora de la Jurisdicció contenciosa administrativa, contra esta resolució, que acaba la via administrativa, es podrà interposar recurs potestatiu de reposició davant el Conseller d'Educació, Universitats i Ocupació en un mes, a partir de l'endemà de la seua publicació.

València, XX de XX de 2024– El secretari autonòmic d'Educació Daniel Mcevoy Bravo.

**ANNEX I. PLACES #CompDigEdu** (C19.I02.P09) **#EcoDigEdu** (C19.I02.P10)

|  |  |  |  |
| --- | --- | --- | --- |
|  | **CEFIRE** | **CEFIRE** | **PLACES** |
|  | 03402009 | CEFIRE - Alacant | 6 |
|  | 03402010 | CEFIRE - Alcoi | 4 |
|  | 12400551 | CEFIRE - Castelló | 7 |
|  | 03402061 | CEFIRE - Elda | 5 |
|  | 03402150 | CEFIRE - Elx | 6 |
|  | 46401608 | CEFIRE - Gandia | 5 |
|  | 03402390 | CEFIRE - La Nucia | 5 |
|  | 03402290 | CEFIRE - Orihuela | 5 |
|  | 46401670 | CEFIRE - Sagunt | 5 |
|  | 46401751 | CEFIRE - Torrent | 6 |
|  | 46401840 | CEFIRE - València | 10 |
|  | 46401441 | CEFIRE - Xàtiva | 7 |
|  | 12400640 | CEFIRE - Vinaròs | 4 |

**ANNEX II. Mèrits**

Cada mèrit al·legat sol podrà ser valorat per un dels apartats d'este barem.

1. **Mèrits acadèmics:** **5 punts**

1.1. Títol universitari oficial de Doctor. 1 punt

1.2. Títol universitari oficial de Doctor en un àmbit digital. 2 punts

1.3. Títol universitari de màster oficial. 1 punt

1.4. Títol universitari de màster oficial en un àmbit digital. 2 punts

En cap cas es valorarà el màster exigit per a ingrés a la funció pública docent.

1.5. Titulacions de primer cicle. Diplomatures, Enginyeries Tècniques, Arquitectura Tècnica o títols declarats legalment equivalents i estudis corresponents al primer cicle d'una Llicenciatura, Arquitectura o Enginyeria 0,5 punts // Si són titulacions incloses en l'Annex V: 1 punt.

No es valoraran els primers cicles o diplomatures que hagen permès l'obtenció d'altres titulacions acadèmiques de cicle llarg que s'al·leguen com a mèrit.

1.6. Titulacions de segon cicle o Grau. Pels estudis corresponents al segon cicle de Llicenciatures, Enginyeries, Arquitectures o títols declarats legalment equivalents 0,5 punts // Si són titulacions incloses en l'Annex V: 1 punt.

1.7. Si l'especialitat que ocupa el o la docent (per oposició o habilitació) és una de les quals s'inclouen en la relació de l'Annex IV: 1 punt.

1.8. Títols escola oficial d’ idiomes superior B2 o superior en qualsevol ensenyament: 0,5 punts per idioma amb un màxim d'1 punt.

1.9. Acreditació de la competència digital docent:

* + A1: 0,25 punts
  + A2: 0,5 punts
  + B1: 1 punt

1. **Experiència professional. 5 punts**

1.1. Per cada any de servicis efectius com a assessoria del Pla digital de Centre.1 punts

2.2. Per cada any com a assessoria del CEFIRE dins de l'àmbit de competència digital docent: 1 punt

2.3. Per cada any com a integrant de l'equip impulsor del Pla Digital de Centre. 0,5 punts

2.4. Per haver participat com a ponent en formacions de l'àmbit de la Competència Digital Docent. 0,1 punts per cada 10 h de formació fins a un màxim de 1,5 punts

**ANNEX III. Entrevista. 10 punts**

L'entrevista consistirà en una exposició de la persona candidata on presentarà una proposta d'actuació relacionada amb el disseny, desenvolupament i implementació tenint en compte les funcions exposades en les bases segona i tercera, segons la tipologia de mentoria a la qual es presenta.

La duració màxima de l'entrevista serà de 15 minuts, dels quals l'exposició no podrà superar els 10 minuts i els 5 minuts restants seran preguntes de la comissió.

**ANNEX IV. Especialitats docents relacionades amb competències digitals**

Professorat d'Ensenyament Secundari

219 Tecnologia

254 Informàtica

2B8 Sistemes i Aplicacions Informàtiques

226 Sistemes Electrònics

274 Sistemes Electrotècnics i Automàtics

2A2 Instal·lacions Electrotècniques

2C1 Equips Electrònics

245 Processos i Mitjans de comunicació

2B9 Tècniques i Procediments d'Imatge i So

224 Organització i Projectes de Fabricació mecànica

237 Processos i Productes en Arts Gràfiques

Professorat d'Arts Plàstiques i Disseny

7C1 Mitjans Informàtics

7C0 Mitjans Audiovisuals

7A8 Disseny d'Interiors

7A9 Disseny de Moda

7B0 Disseny de Producte

7B1 Disseny Gràfic

7B4 Fotografia

Professorat especialista en sectors singulars d'FP

3A8 Producció d'Arts Gràfiques

Catedràtics de Música i Arts Escèniques

5H1 Tecnologia Musical

**ANNEX V. Titulacions docents relacionades amb competències digitals**

Diplomatura en:

* Informàtica

Enginyeria Tècnica de:

* Telecomunicació en totes les seues especialitats
* Industrial especialitat en Electrònica Industrial
* Informàtica de Gestió
* Informàtica de Sistemes

Enginyeria:

* Electrònica
* Informàtica
* Telecomunicació

Llicenciatura en:

* Informàtica

Grau en:

* Disseny i Desenvolupament de Videojocs
* Enginyeria de Sistemes de Telecomunicació
* Enginyeria Elèctrica
* Enginyeria Electrònica de Telecomunicació
* Enginyeria Electrònica Industrial i Automàtica
* Enginyeria Informàtica
* Enginyeria Mecatrònica